**Versenykiírás**

**A verseny címe:** „*Denk deutsch!* – Károli Német Nyelvi Verseny

**A verseny alapítója és meghirdetője:** Károli Gáspár Református Egyetem

**A verseny szervezője:** Károli Junior Akadémia és a Német Nyelv és Irodalom Tanszék

**A verseny célja:** A német nyelv és kultúra iránt érdeklődő, jó képességű diákok számára versenyzési lehetőség biztosítása, tehetségek felkutatása, valamint a református iskolák, illetve a más felekezetű keresztény iskolák és a Károli Egyetem közötti együttműködés és szakmai kapcsolat kialakítása. A játékos, kreatív verseny bepillantást nyújt a több országot is magába foglaló német nyelvterület kultúrájába és mindennapjaiba. A német nyelv a maga kb. 100 millió anyanyelvi beszélőjével ma is Európa legnagyobb anyanyelve, ezért érdemes ismerni, beszélni, és megszeretni is.

**A verseny témája:** A több évre tervezett, tematikus versenysorozat minden évben más-más hívószó köré csoportosítja a feladatokat. A 2023/2024-as tanévben meghirdetett verseny témája a „MÚZEUMOK”. A diákok figyelmét azokra a német nyelvterületen fellelhető különleges múzeumokra, a tudás modern kincseskamráira szeretnénk irányítani, amelyek az ezredforduló technikai lehetőségeire építve, interaktív, kreatív eszközökkel közvetítik a kulturális, művészeti, természettudományos és/vagy történelmi tartalmakat.

**A verseny fordulói, időpontjai, helyszíne:**

A verseny három fordulóból áll.

A fordulók során változatos, kommunikatív, kreativitásra építő feladatokat kapnak a diákok, amelyek a hallott és olvasott szövegértési készséget is fejlesztik, valamint nagymértékben hozzájárulnak a szókincs és a kulturális ismeretek gyarapításához.

Az **I. (írásbeli) forduló** a lexikális nyelvismeret és az olvasott és hallott szöveg értésének fejlesztésére koncentrál, országismereti, kulturális információkat közvetít a német nyelvű országokról a múzeumok témakörében. A feladatok megoldása csapatmunkát, közös gondolkodást, digitális kutatómunkát igényel. A feladatokat egy online felületen (Padlet) tesszük közzé és *kizárólag* ide várjuk a feladatok megoldását. A feladatokat október 23-án tesszük elérhetővé a jelentkezők számára, a megoldásokat **2023. december 1-**ig kérjük feltölteni.

A **II. forduló** során egy kreatív feladat elkészítését várjuk. A feladatot december 4-én tesszük elérhetővé a jelentkezők számára, a feltöltési határidő: **2024. január 31.**

A **III. fordulóra 2024. március 27-én** kerül sor, melyre személyes jelenléttel kerül sor. A fordulót a Károli Gáspár Református Egyetem új épületében a Károlyi-Csekonics palotában rendezzük meg. A döntőre a két előző forduló első 10 legmagasabb pontszámot elért csapatát várjuk mindkét kategóriában.

**A verseny kategóriái:** a **9-12**. évfolyamokról 3 fős csoportok jelentkezését várjuk két kategóriában:

* **„Fortgeschrittene”**: Azok a tanulók jelentkezhetnek, akik 1. idegen nyelvként több éve tanulják a németet (NYEK, német nyelvi tagozatos osztály stb.) vagy 2. idegen nyelvként tanulják emelt óraszámban pl. nyelvi tagozatos osztályban. Nyelvtudásuk szintje: B1plusz-B2.
* **„Erste Schritte”**: Azok a tanulók jelentkezhetnek, akik 2. idegen nyelvként néhány éve tanulják a németet. Nyelvtudásuk szintje: A2-B1mínusz.

Az Erste Schritte és Fortgeschrittene kategóriákban nem indulhatnak azok a diákok,

* akiknek anyanyelve német
* akiknek egyik vagy mindkét szülője német anyanyelvű
* akik 6 hónapnál hosszabb időt töltöttek német nyelvterületen.

A csapatok kialakításában és a diákok nyelvi szintjének megfelelő besorolásában a szaktanárok segítségét kérjük.

**A felkészüléshez felhasználható segédanyag:** A versenyfeladatok leírásánál találhatók a dokumentumok.

**A nevezés módja:**

A versenyre jelentkezni az online regisztrációs adatlap beküldésével lehet a következő linken:

<https://portal.kre.hu/junior-akademia/versenyek/regisztracio/denk-deutsch/>

**Nevezési határidő:**

**2023. október 20.**

**Nevezési díj és egyéb a versenyző vagy intézménye által fizetendő díj:** nincs

**A jelentkezés feltételei:** A versenyen az egyházi fenntartású középfokú köznevelési intézmények tanulói jogviszonnyal rendelkező diákjai vehetnek részt a 9-12. évfolyamokról.

**A továbbjutás feltételei, a versenyzők értesítésének módja:** A döntőre a két forduló első 10 legmagasabb pontszámot elért csapatát várjuk mindkét kategóriában. Az eredményeket közzétesszük a Padlet felületen, ill. táblázatban összesítjük, és emailben is kiküldjük a felkészítő tanároknak.

**A verseny díjazottjai és a verseny díjazása:**

Az első helyezettek díja: egynapos bécsi kirándulás és múzeumlátogatás a győztes csapatokkal

A második és harmadik helyezettek értékes tárgyi jutalomban részesülnek: német nyelvű olvasmányok, szótárak, nyelvvizsgára felkészítő segédanyagok, szókincsfejlesztők stb.

Különdíjjal tervezzük jutalmazni azt a csapatot mindkét kategóriában, amelynek tagjai a legjobb videót készítik el, de összpontszámuk alapján nem jutnak be a döntőbe.

2024 áprilisában lehetőség szerint meghívjuk egyetemünkre azokat a döntőbe nem jutott csapatokat, akik sikeresen teljesítették a két első forduló feladatait. Erre az alkalomra a Junior Akadémiával közreműködve egy kerekasztal-beszélgetést és egy állomásos játékot tervezünk.

***Fontos információ, hogy a 2023/24-as tanévben megrendezett versenyen elért helyezésért intézményi pluszpontokat lehet szerezni, amelyeket a KRE szakjaira való jelentkezéskor lehet felhasználni!***

**A szervezők elérhetősége:**

Károli Junior Akadémia:

(<https://portal.kre.hu/index.php/kja-kapcsolodo-esemenyek>)

Károli Gáspár Református Egyetem, BTK, Német Nyelv és Irodalom Tanszék

Nyikos Márta <tel:06-30->131-0321

ügyintéző, programkoordinátor

[nyikos.marta@kre.hu](mailto:nyikos.marta@kre.hu)

**Adatvédelem**:  
A versenyen résztvevőknek adatvédelmi nyilatkozat kitöltése szükséges, mely az Egyetem honlapján érhető el: <https://portal.kre.hu/junior-akademia/versenyek/regisztracio/Adatkezelesi_Tajekoztato_KJA_versenyek.pdf>